**O b r a z l o ž e n j e**

**nacrta Zakona o zdravstvenoj zaštiti Tuzlanskog kantona**

**I - USTAVNI OSNOV**

Ustavni osnov za donošenje Zakona o zdravstvenoj zaštiti Tuzlanskog kantona, sadržan je u odredbi člana 12. tačka b) a u vezi sa članom 13. Ustava Tuzlanskog kantona (''Službene novine Tuzlansko-podrinjskog kantona'', br. 7/97 i 3/99 i ''Službene novine Tuzlanskog kantona'', br. 13/99, 10/00, 14/02, 6/04 i 10/04) kojim je propisano da su kanton i Federacija u skladu sa Ustavom Federacije nadležni za zdravstvo, a nadležnost u oblasti zdravstva može biti ostvarivana zajednički ili odvojeno ili od strane kantona uz koordinaciju sa federalnom vlašću u skladu sa odredbama Ustava Federacije i zakonom.

U članu 2. a u vezi sa članom 3. Ustava Federacije BiH, propisano je da su federalna vlast i kantoni nadležni za zdravstvo, a da u skladu sa potrebama, mogu biti ostvarivane zajednički ili odvojeno ili od strane kantona koordinirano od federalne vlasti, s tim da se u pogledu ove nadležnosti kantoni i federalna vlast dogovaraju na trajnoj osnovi.

U članu 3. stav 4. Ustava Federacije BiH, propisano je da kantoni imaju pravo utvrđivati politiku i provoditi zakone koje se tiču svake od ovih nadležnosti.

U članu 13. stav 1. Zakona o zdravstvenoj zaštiti Federacije Bosne i Hercegovine je propisano u čemu se ogleda društvena briga za zdravlje na nivo kantona, pa se u u tački 1) decidno navodi „donošenje zakona i podzakonskih akata iz nadležnosti kantona“

Odredbe Zakon o zdravstvenoj zaštiti Tuzlanskog kantona **( u daljem tekstu nacrt Zakona),** s nisu u suprotnosti sa odredbama Zakona o zdravstvenoj zaštiti Federacije BiH („Službene novine Federacije BiH, broj: 46/10 i 75/13) **( u daljem tekstu Federalni zakon).**

Donošenjem Zakon o zdravstvenoj zaštiti Tuzlanskog kantona omogućava se kvalitetnije provođenje politike u oblasti zdravstvene zaštite a naročito na primarnom nivou zdravstvene zaštite shodno članu 53. stav 7. Federalnog zakona.

**II - RAZLOZI ZA DONOŠENJE**

Skupština Tuzlanskog kantona je na sjednici od 29.11.2024. godine, donijela Zaključak kojim je zadužila Vladu Tuzlanskog kantona i resorno Ministarstvo zdravstva Tuzlanskog kantona da u skladu sa članom 12. i članom 13. Ustava Tuzlanskog kantona, a shodno istovjetnim članovima Ustava Federacije Bosne i Hercegovine, pristupi izradi Zakona o zdravstvenoj zaštiti Tuzlanskog kantona radi popunjavanja i otklanjanja određenih pravnih praznina odnosno nedostataka koji nisu jasno definisani Zakonom o zdravstvenoj zaštiti Federacije Bosne i Hercegovine kako bi se upotpunila zakonska regulativa u ovoj oblasti a sve u cilju bolje i efikasnije zdravstvene zaštite stanovništva odnosno osiguranika Tuzlanskog kantona.

Imajući u vidu ovaj Zaključak Skupštine Tuzlanskog kantona i česte situacije u kojoj se nalaze zdravstvene ustanove odnosno Ministarstvo zdravstva Tuzlanskog kantona vezano za rješavanje nekih pravnih pitanja unutar zdravstvenih ustanova usled pravnih praznina u Federalnom zakonu, obaveza Tuzlanskog kantona je da osigura i provodi zdravstvenu zaštitu od interesa za građane na području ovog Kantona, a putem ovog Zakona o zdravstvenoj zaštiti Tuzlanskog kantona i podzakonskih akata kako se to navodi u članu 13. stav 1. tačka 1) Federalnog zakona.

U praksi su se dešavale dileme i mnogi upiti koji su bitni za poslovanje jedne zdravstvene ustanove, a koje nisu bile precizirane u Federalnom zakonu pa su se dešavala proizvoljna tumačenja što je stvaralo pravnu nesigurnost u ovoj vrlo značajnoj oblasti Kantona, npr:, uslovi za imenovanje vršioca dužnosti direktora zdravstvene ustanove, uspostavljanje vojnih ambulanti, uspostavljanje mreže zdravstvenih ustanova primarnog nivoa zdravstvene zaštite, postupak otvaranja područnih ambulanti, način imenovanja članova upravnih odbora-predstavnika Tuzlanskog kantona, stručnih radnika i Ministarstva zdravstva Tuzlanskog kantona kao kantonalnog ministarstva, utvrđivanja plata direktora zdravstvenih ustanova dostavljanje izvještaja o radu i poslovanju zdravstvenih ustanova kojima je grad/ općina osnivač Ministarstvu zdravstva Tuzlanskog kantona.

Međutim, pored činjenice što su pojedini članovi Federalnog zakona neprecizni i nedorečeni, čime se otežana pravilna primjena zakonskih odredbi, vlasti Tuzlanskog kantona su nakon 21.11.2024. godine kada je istekao rok od 6 mjeseci za provođenje presude Ustavnog suda Federacije BiH U-50/23 od 21.5.2024.godine, dovedeni i u poziciju da ne mogu utvrđivati politiku i provoditi Federalni zakon u dijelu koji se odnosi na tercijarni nivo zdravstvene zaštite i sistem visokog obrazovanja u oblasti zdravstva, a što je i ustavna nadležnost Tuzlanskog kantona propisana članom 3. stav 4. Ustava Federacije BiH.

**III - PRAVNA RJEŠENJA**

Sve odredbe u nacrtu Zakona u poglavljima:

1. OPĆE ODREDBE,
2. DRUŠTVENA BRIGA ZA ZDRAVLJE STANOVNIŠTVA,
3. NAČELA ZDRAVSTVENE ZAŠTITE, IV-LJUDSKA PRAVA I VRIJEDNOSTI U ZDRAVSTVENOJ ZAŠTITI I PRAVA PACIJENATA,
4. OBAVEZNO UPUĆIVANJE U ZDRAVSTVENU USTANOVU,
5. ZDRAVSTVENA DJELATNOST.

su identične odredbama u istim poglavljima Federalnog zakona, samo što u tekstu nacrta Zakona umjesto riječi „pravilnikom federalnog ministra“ ili „federalno ministarstvo“ se navode riječi “pravilnik“, a umjesto riječi „federalni ministar“ navodi riječi „u skladu sa važećim propisima“.

U ovoj oblasti ima puno podzakonskih akata koje je federalni ministar već donio i koji se primjenjuju.

**Iz tog razloga u članu 221. stav 1. nacrta Zakona se navodi da Ministarstvo zdravstva Kantona, može donjeti provedbene propise a u stavu 4. istog člana, se navodi da se do donošenja propisa iz stava 1., primjenjuju provedbeni propisi koji je već donio federalni ministar.**

**VI-SADRŽAJ I ORGANIZACIJSKI OBLICI ZDRAVSTVENE DJELATNOSTI**

* Upravni odbor

U ovom poglavlju, član 64. (Upravni odbor) Federalnog zakona je neprecizan, što je dovodilo do proizvoljnih tumačenja i zloupotreba od strane organa koji vrše konačno imenovanje čime se stvarala pravna nesigurnost.

Takve primjere imamo kod razrješenja i imenovanja članova Upravnog odbora JZU UKC Tuzla –predstavnika Tuzlanskog kantona i članova stručnih radnika UKC Tuzla, isključivo i samo od strane federalnih izvršnih organa, bez ikakvih konsultacija sa kantonalnim organima ili JZU UKC Tuzla, iako su ti članovi bili predstavnici ovog Kantona i UKC Tuzla kao i u postupcima imenovanja/razrešjenja člana upravnih odbora domova zdravlja koji su predstavnici kantonalnog ministarstva zdravstva.

Naime, imenovanje i razrješenje predstavnika Ministarstva se vršilo bez konsultacija sa kantonalnim ministrom zdravstva, pa čak i u slučaju dostavljanja prijedloga kantonalnog ministra zdravstva se dešavalo, da Gradsko/općinsko vijeće imenuje za člana –predstavnika kojeg Ministarstvo zdravstva nije predložilo.

Zbog pravilne primjene imenovanja predstavnika Ministarstva u upravne odbore domova zdravlja, u članu 60. nacrta Zakona, stavovima (5) i (6) preciziran je postupak imenovanja i razrješenja članova upravnog odbora, na način da je prijedlog ministra zdravstva Kantona obavezujući za Gradska/općinska vijeća.

***Član 64. stav 3, 6 i 8 Federalnog zakona:***

Upravni odbor zdravstvene ustanove u vlasništvu jednog ili više kantona i Federacije zajedno čine predstavnici:

* Federacije - dva člana,
* kantona - osnivača - po dva člana kojima je zdravstvena ustanova ujedno opća i kantonalna bolnica,
* kantona - osnivača - po jednog člana kojima zdravstvena ustanova nije ujedno opća i kantonalna bolnica,
* stručnih radnika zdravstvenih ustanove - tri člana od kojih najmanje dva moraju biti iz reda zdravstvenih radnika.

Predsjednika i članove upravnog odbora zdravstvene ustanove imenuje i razrješava Vlada Federacije BiH na prijedlog federalnog ministra.

Predsjednika i članove upravnog odbora zdravstvene ustanove iz stava (5) ovog člana imenuje i razrješava općinsko vijeće na prijedlog općinskog načelnika.

***Član 60.stav (5) i (6) nacrta Zakona***

(5) Predsjednika i članove upravnog odbora zdravstvene ustanove iz stava (2) ovog člana imenuje i razrješava Vlada Federacije BiH, na prijedlog federalnog ministra zdravstva s tim što se predstavnici kantona i stručni radnici zdrastvenih ustanova u upravnom odboru imenuju iz reda članova predloženih od strane kantona, odnosno zdravstvenih ustanova.

(6) Predsjednika i članove upravnog odbora zdravstvene ustanove iz stava (4) ovog člana imenuje i razrješava vijeće JLS na prijedlog općinskog načelnika/gradonačelnika s tim da je prijedlog ministra zdravstva Kantona za predstavnika Ministarstva obavezujući.

* Djelokrug Upravnog odbora

U federalnom Zakonu nije utvrđena obaveza da upravni odbori zdravstvenih ustanova u vlasništvu grada/općine, podnose godišnjeg izvještaja o poslovanju Ministarstvu zdravstva Kantona.

Javne zdravstvene ustanove kojima je osnivač grad/općina na području Tuzlanskog kantona

(13 domova zdravlja i lječilište Centar za fizikalnu medicinu, rehabilitaciju i banjsko liječenje „Ilidža“ Gradačac) nisu dostavljali godišnje izvještje o poslovanju iako je Ministarstvo zdravstva Kantona to zahtjevalo jer nije imalo uvida u finansijsko stanje ovih ustanova.

Upravo iz tih razloga u članu 61. stav 2. Nacrta zakona, uvedena je obaveza upravnim odborima zdravstvenih ustanova u vlasništvu grada/općine, da Ministarstvu zdravstva Kantona, obavezno dostavljaju jedanput godišnji izvještaj o poslovanju te ustanove.

***Član 65. Federalnog zakona:***

Djelokrug upravnog odbora zdravstvenih ustanova u vlasništvu Federacije, jednog ili više kantona i Federacije zajedno, odnosno kantona ili opšine podrazumijeva sljedeće:

* donošenje statuta zdravstvene ustanove,
* imenovanje i razrješavanje direktora odnosno v.d. direktora zdravstvene ustanove,
* utvrđivanje planove rada i razvoja zdravstvene ustanove,
* utvrđivanje godišnjeg programa rada,
* donošenje finansijskog plana i usvajanje godišnjeg obračuna,
* donošenje opših akata o unutrašđnjem uređenju i sistematizaciji poslova i drugih opštih akata u skladu sa zakonom i statutom zdravstvene ustanove,
* odlučivanje o svim pitanjima obavljanja djelatnosti radi kojih je zdravstvena ustanova osnovana, ako zakonom nije određeno da o odre|enim pitanjima odlučuje drugi organ zdravstvene ustanove,
* usmjeravanje, kontrolisanje i ocjenjivanje rada direktora,
* rješavanje svih pitanja odnosa sa osnivačem,
* odlučivanje o korištenju sredstava preko iznosa utvr|enog statutom zdravstvene ustanove,
* odgovaranje osnivaču za rezultate rada zdravstvene ustanove,
* odlu~ivanje o prigovoru zaposlenika na rješenje kojim je drugi organ, određen statutom zdravstvene ustanove, odlučio o pravu, obavezi i odgovornosti zaposlenika iz radnog odnosa,
* podnošenje osnivaču najmanje jedanput godišnje izvještaja o poslovanju zdravstvene ustanove,
* obavljanje i drugih poslova u skladu sa zakonom i statutom zdravstvene ustanove.

***Član 61. nacrta Zakona***

(Djelokrug rada upravnog odbora)

(1)Djelokrug upravnog odbora zdravstvenih ustanova u vlasništvu Kantona, Federacije, jednog ili više kantona i Federacije zajedno, odnosno kantona ili JLS podrazumijeva sljedeće:

a) donošenje statuta zdravstvene ustanove,

b) imenovanje i razrješavanje direktora odnosno v.d. direktora zdravstvene ustanove,

c) utvrđivanje planove rada i razvoja zdravstvene ustanove,

d) utvrđivanje godišnjeg programa rada,

e) donošenje finansijskog plana i usvajanje godišnjeg obračuna,

f) donošenje općih akata o unutrašnjem uređenju i sistematizaciji poslova i drugih općih akate u skladu sa zakonom i statutom zdravstvene ustanove,

g) odlučivanje o svim pitanjima obavljanja djelatnosti radi kojih je zdravstvena ustanova osnovana, ako zakonom nije određeno da o određenim pitanjima odlučuje drugi organ zdravstvene ustanove,

h) usmjeravanje, kontrolisanje i ocjenjivanje rada direktora,

i) rješavanje svih pitanja odnosa sa osnivačem,

j) odlučivanje o korištenju sredstava preko iznosa utvrđenog statutom zdravstvene ustanove,

k) odgovaranje osnivaču za rezultate rada zdravstvene ustanove,

l) odlučivanje o prigovoru zaposlenika na rješenje kojim je drugi organ, određen statutom zdravstvene ustanove, odlučio o pravu, obavezi i odgovornosti zaposlenika iz radnog odnosa,

m) podnošenje osnivaču najmanje jedanput godišnje izvještaja o poslovanju zdravstvene ustanove,

n) obavljanje i drugih poslova u skladu sa zakonom i statutom zdravstvene ustanove.

(2) Upravni odbor zdravstvenih ustanova u vlasništvu grada/općine Ministarstvu zdravstva Kantona obavezno dostavlja godišnji izvještaj o poslovanju zdravstvene ustanove.

* Plata direktora

U Federalnom zakonu pitanje plata direktora zdarvstvenih ustanova uopće nije regulisano, te je izvršena u Nacrtu Zakona, u članu 62. u stavu 11. regilisano pitanje načina utvrđivanja plate direktora.

***Član 66. Federalnog zakona***

Direktor

Direktor zdravstvene ustanove imenuje se na osnovu javnog oglasa u skladu sa zakonom.

Direktora zdravstvene ustanove imenuje i razrješava upravni odbor.

Direktora zdravstvene ustanove čiji je osnivač Kanton imenuje upravni odbor zdravstvene ustanove, uz prethodnu saglasnost Ministarstva.

Direktora zdravstvene ustanove čiji je osnivač JLS imenuje upravni odbor zdravstvene ustanove, uz prethodnu saglasnost načelnika/gradonačelnika.

Direktor zdravstvene ustanove mora imati završen medicinski, stomatološki odnosno farmaceutski fakultet, najmanje pet godina radnog iskustva u struci, znanje o zdravstvenom menadžmentu koje dokazuje certifikatom o obavljenoj edukaciji iz zdravstvenog menadžmenta, odnosno završenoj specijalizaciji iz zdravstvenog menadžmenta ili završenom postdiplomskom studiju iz zdravstvenog menadžmenta, te ispunjavati i druge uslove propisane aktom o osnivanju, odnosno statutom.

Posebnim propisom bliže se regulišu uslovi u pogledu vrste završenog fakulteta zdravstvenog usmjerenja iz stava (5) ovog člana koje moraju ispuniti osobe koje konkurišu za direktora zdravstvene ustanove u zavisnosti od tipa zdravstvene ustanove.

Za direktora zdravstvene ustanove koja osigurava specijalističko-konsultativnu, bolničku zdravstvenu zaštitu i djelatnost javnog zdravstva imenuje se osoba koja pored uslova iz stava (5) ovog člana ima i odgovarajuću specijalizaciju iz djelatnosti zdravstvene ustanove.

U bolničkim zdravstvenim ustanovama koje ispunjavaju uslove za izvođenje nastave direktor mora imati pomoćnika za nastavu i naučno-istraživački rad.

Mandat direktora traje četiri godine.

Po isteku mandata ista osoba može, na osnovu javnog oglasa, ponovno biti imenovana za direktora u istoj zdravstvenoj ustanovi, ali najviše za još jedan mandatni period.

***Član 62 nacrta Zakona***

( Direktor)

1) Direktor zdravstvene ustanove imenuje se na osnovu javnog oglasa u skladu sa zakonom.

(2) Direktora zdravstvene ustanove imenuje i razrješava upravni odbor.

(3) Direktora zdravstvene ustanove čiji je osnivač Kanton imenuje upravni odbor zdravstvene ustanove, uz prethodnu saglasnost Ministarstva.

(4) Direktora zdravstvene ustanove čiji je osnivač JLS imenuje upravni odbor zdravstvene ustanove, uz prethodnu saglasnost načelnika/gradonačelnika.

(5) Direktor zdravstvene ustanove mora imati završen medicinski, stomatološki odnosno farmaceutski fakultet, najmanje pet godina radnog iskustva u struci, znanje o zdravstvenom menadžmentu koje dokazuje certifikatom o obavljenoj edukaciji iz zdravstvenog menadžmenta, odnosno završenoj specijalizaciji iz zdravstvenog menadžmenta ili završenom postdiplomskom studiju iz zdravstvenog menadžmenta, te ispunjavati i druge uslove propisane aktom o osnivanju, odnosno statutom.

(6) Posebnim propisom bliže se regulišu uslovi u pogledu vrste završenog fakulteta zdravstvenog usmjerenja iz stava (5) ovog člana koje moraju ispuniti osobe koje konkurišu za direktora zdravstvene ustanove u zavisnosti od tipa zdravstvene ustanove.

(7) Za direktora zdravstvene ustanove koja osigurava specijalističko-konsultativnu, bolničku zdravstvenu zaštitu i djelatnost javnog zdravstva imenuje se osoba koja pored uslova iz stava (5) ovog člana ima i odgovarajuću specijalizaciju iz djelatnosti zdravstvene ustanove.

(8) U bolničkim zdravstvenim ustanovama koje ispunjavaju uslove za izvođenje nastave direktor mora imati pomoćnika za nastavu i naučno-istraživački rad.

(9) Mandat direktora traje četiri godine.

(10) Po isteku mandata ista osoba može, na osnovu javnog oglasa, ponovno biti imenovana za direktora u istoj zdravstvenoj ustanovi, ali najviše za još jedan mandatni period.

(11) Plaće direktora javnih zdravstvenih ustanova Tuzlanskog kantona uređuje Vlada Kantona svojim propisom.

* Vršilac dužnosti direktora

Ni u Federalnom zakonu a ni u statutima zdravstvenih ustanova, uslovi za imenovanje vršioca dužnosti direktora nisu precizirani pa je u praksi dolazilo do razlčitog tumačenja, zbog čega je u odredbi člana 63. nacrta Zakona dodat stav (4) kojim se preciziraju uslovi za imenovanje vršioca dužnosti direktora.

***Član 67. Federalni zakon***

Član 67.

Ako direktor nije imenovan u skladu sa zakonom u roku od 60 dana od dana isteka konkursnog roka, odluku o postavljenju vršioca dužnosti direktora donosi upravni odbor zdravstvene ustanove.

Vršilac dužnosti direktora postavlja se najduže na period do šest mjeseci.

Vršilac dužnosti direktora ima sva prava i dužnosti direktora.

***Član 63. nacrta Zakona***

Član 63.

(Imenovanje vršioca dužnosti direktora)

(1) Ako direktor nije imenovan u skladu sa zakonom u roku od 60 dana od dana isteka konkursnog roka, odluku o postavljenju vršioca dužnosti direktora donosi upravni odbor zdravstvene ustanove.

(2) Vršilac dužnosti direktora postavlja se najduže na period do šest mjeseci.

(3) Vršilac dužnosti direktora ima sva prava i dužnosti direktora.

(4) Za vršioca dužnosti direktora postavlja se osoba koja ispunjava uslove iz člana 62. ovog zakona, osim znanja o zdravstvenom menadžmentu.

**VIII-VRSTE ZDRAVSTVENIH USTANOVA**

Federalni zakon nije regulisao uspostavljanje mreže zdravstvene djelatnosti na području Kantona zbog čega je u članu 76. nacrta Zakona predviđena mreža zdravstvenih ustanova primarne zdravstvene zaštite

***Član 82. Federalnog zakona***

Član 82.

Zdravstvene ustanove organiziraju svoj rad kao zdravstvene ustanove primarnog, sekundarnog i tercijarnog nivoa zdravstvene zaštite, specijalizirane zdravstvene ustanove i ostale zdravstvene ustanove.

***Član 76. nacrta Zakona***

Član 76.

(1) Zdravstvene ustanove organiziraju svoj rad kao zdravstvene ustanove primarnog, sekundarnog i tercijarnog nivoa zdravstvene zaštite, specijalizirane zdravstvene ustanove i ostale zdravstvene ustanove.

(2) Zdravstvene ustanove primarne zdravstvene zaštite osnivaju se u skladu sa mrežom zdravstvene djelatnosti koja podrazumjeva vrstu i kapacitet zdravstvenih ustanova potrebnih za osiguranje zaštite zdravlja građana na području Kantona.

(3) Mrežu zdravstvene djelatnosti iz stava 2. ovog člana utvrđuje Skupština Kantona na prijedlog ministra zdravstva kantona.

(4) Zdravstvene ustanove mogu se osnovati i izvan mreže zdravstvene djelatnosti, u skladu sa odredbama ovog zakona i važećih propisa.

* Područne ambulante

Federalni zakon nije regulisao postupak otvaranja ambulanti porodične medicine van sjedišta domova zdravlja (područne ambulante).U praksi se dešavalo da su pojedni domovi zdravlja otvarali područne ambulante u kojima nisu bili ispunjeni čak ni minimalno sanitarni uslovi.

Zbog navedenog, je u članu 80. u stavu 2 nacrta Zakona, preciziran postupak otvaranja područnih ambulatni donošenjem rješenja kojim se utvrđuje ispunjenost uslova, opreme i kadra u skladu sa Pravilnikom.

***Član 86. Federalnog zakona***

(Ambulanta porodične medicine)

Ambulanta porodične medicine je dio zdravstvenog sistema u kojoj se promocijom zdravlja, sprečavanjem, suzbijanjem, ranim otkrivanjem, liječenjem bolesti i rehabilitacijom osigurava primarni nivo zdravstvene zaštite.

Ambulanta porodične medicine može se organizirati kao dio doma zdravlja ili privatna praksa.

U ambulanti iz stava (1) ovog člana ostvaruje se prvi kontakt građana sa zdravstvenim sistemom i dobijaju informacije o pravima i obavezama pacijenata u skladu sa zakonom.

***Član 80. nacrta Zakona***

1) Ambulanta porodične medicine je dio zdravstvenog sistema u kojoj se promocijom zdravlja, sprečavanjem, suzbijanjem, ranim otkrivanjem, liječenjem bolesti i rehabilitacijom osigurava primarni nivo zdravstvene zaštite.

(2) Ambulanta porodične medicine može se organizovati kao dio doma zdravlja ili privatna praksa o čemu ministar zdravstva Kantona donosi rješenje u skladu sa Pravilnikom.

(3) U ambulanti iz stava (1) ovog člana ostvaruje se prvi kontakt građana sa zdravstvenim sistemom i dobijaju informacije o pravima i obavezama pacijenata u skladu sa zakonom.

Sve odredbe u nacrtu Zakona u poglavljima

IX-ZDRAVSTVENE USTANOVE U KOJIMA SE IZVODI NASTAVA,

X-KANTONALNI ZDRAVSTVENI ZAVODI,

XI-REFERALNI CENTAR, XII-ZAKUP ZDRAVSTVENIH USTANOVA,

XIII-ZDRAVSTVENI RADNICI I ZDRAVSTVENI SARADNICI,

XIV-PRIVATNA PRAKSA, XV-ORGANIZACIJA RADA I RADNO VRIJEME,

XVI-NADZOR, XVII-UTVRĐIVANJE UZROKA SMRTI I OBDUKCIJA,

XVIII-PREUZIMANJE TIJELA UMRLIH OSOBA RADI IZVOĐENJA PRAKTIČNE NASTAVE,

XIX-KOMORE,

XX-KAZNENE ODREDBE

su identične odredbama u poglavljima Federalnog zakona samo što u tekstu nacrtu Zakona o umjesto riječi „federalni ministar“ ili „federalno ministarstvo“ navode riječi “pravilnik“ i „ u skladu sa važećim propisima“.

**XXI PRELAZNE I ZAVRŠNE ODREDBE**

***Član 224. nacrta Zakona***

Do donošenja mreže zdravstvene djelatnosti, zdravstvene ustanove nastavljaju raditi po ranijim propisima.

* Vojne ambulante

U Federalnom zakonu nije regulisano uspostavljanje vojnih ambulanti na lokacijama Oružanih snaga Bosne i Hercegovine, zboga čega je uspostavljanje ove vrste ambulanti predviđeno u članu 225. nacrta Zakona. Razlog regulisanja ovog pitanja jesu upiti od strane predstavnika Oružanih snaga BiH za otvaranje vojne ambulante na Dubravama, Živinice, jer su vojne ambulante već otvorene na određenim lokacijama u BiH ili su u postupku otvaranja( kasarna „Kozara“ Banja Luka, kasarna „Božan Šimović“ Čapljina i kasrna „Rajlovac“ Sarajevo.

***Član 225. nacrta Zakona***

Uspostavljanje vojnih ambulanti na lokacijama Oružanih snaga Bosne i Hercegovine-područje Tuzlanskog kantona će se regulisati propisom Kantona na prijedlog Ministarstva zdravstva kantona.

I na kraju, Vlasti Tuzlanskog kantona ne smiju biti dovedeni u situaciju od bilo kojeg nivoa vlasti u Federaciji BiH, da se Tuzlanskom kantonu uskrati obavljanje ustavne nadležnosti koje se ogleda u provođenju Federalnog zakona u dijelu pružanja zdravstvenih usluga tercijarnog nivoa zdravstvene zaštite i izvođenje nastave u oblasti zdravstva, što je nedopustivo, kako sa aspekta očuvanja zdravlja cjelokupnog stanovništva Kantona tako i sa aspekta obrazovanja.

**IV - SREDSTVA ZA PROVOĐENJE ZAKONA**

Ministarstvo finansija Tuzlanskog kantona u Mišljenju broj: 07/1-11-005924/25 od 05.03.2025. godine, navodi da su u Budžetu Tuzlanskog kantona za 2025. godinu planirana određena finansijska sredstva, a ne mogu se izjasniti o potrebnim finansijskim sredstvima za naredne fiskalne godine imajući u vidu da se Odluka o mjerilima za osiguranja elemenata standarda za investicijsko ulaganje i investicijsko i tekuće održavanja te informatizaciju zdravstvene djelatnosti koja će biti osnov za planiranje potpore iz Budžeta Tuzlanskog kantona, koju donosi Vlada Kantona jednom godišnje, na usaglašen prijedlog Ministra zdravstva Kantona i Ministra finansija Kantona.

PREDLAGAČ

VLADA TUZLANSKOG KANTONA